Илшат Яппаров: “Башкортстан сәхнәсе һәм татар шоу-бизнесы җир белән күк арасы”

	Башкортстаннан Казанны яуларга килгән күпсанлы ут күршеләребезнең берсе ул Илшат Яппаров. Моннан берничә ел элек популяр булган “Кара күзләр” (Ченые глаза) җырын татарчалатып ул беренче тапкыр җырлый. Әлеге егет Башкорт тамашачысының күңелен ничек яулыйсын аңлаган. Хәзер чират Татарстан тамашачысына. Илшат үзе белдергәнчә Башкортстан тамашачысы һәм татар шоу-бизнесы икесе ике дөнья. Нигә? Илшатның үзеннән сорыйк һәм яшь җырчы белән якыннанрак танышыйк. 	 Тулы исеме: Илшат Ришат улы
 Яппаров  Туган көне: 1982 ел, 9 гыйнвар Туган ягы: Башкортстанның
 Ишембай районы Янурус авылы Белеме: Югары, белгечлеге —
 музыка укытучысы Гаилә хәле: өйләнгән. Хатыны –
 Олеся, кызлары Алсу -
 Илшат, яңа гына “Теләкләр” дип аталган дискың дөнья күрде. Ни өчен аны Казанга
 килеп чыгарырга булдың? - Беренчедән, Сезнең
 тыңлаучыларның мәһабәтен яулап ала алырмынмы икән дигән уйлар белән килдем.
 Үземең көчемне һәм мөмкинлекләремне Татарстанда да сынап карыйсым килә.
 Икенчедән, мин “Барс Рекордс” продюсерлык үзәген мин көчле компания дип саныйм.
 Иҗат өчен яңа мөмкинлекләр ачуына шикләнмим.  -
 Ә бу синең тәүге альбомыңмы? Һәм нигә исемен нәкъ менә “Теләкләр” дип атадың? - Беренчесен Башкортстанда
 чыгарган идем. Ә монысын Казанда чыгардым. “Теләкләр” җырын барыннан да элек
 шуның өчен сайладым, анда тыңлаучыларыма иң изге теләкләрем яңгырый. Бу җырны
 композитор Нәзирә Яппарова бүтән башкаручы өчен иҗат иткән. Җыр озак
 башкарылмаган. Нигәдер беренче тапкыр тыңлап карауга, күңелемә якын тоелды һәм
 аны үз репертуарыма кертергә булдым. Ялгышмадым бугай. -
 Тагын кайсы композиторлар, шагыйрьләр белән эшлисең? - Рәүфә Нурмөхәммәтова, Наил
 Шәймарданов, Мөдәрис Гәзетдинов, Марат Кәбиров, Нәсимә Әминова, Люция Әблиева,
 Светлана Шәрипова, Заримә Әюпова... Һәр авторның җыры үзенчә матур. Аларны
 аерып булмый. Үзем дә җырлар иҗат итәм.  -
 Сәхнәгә тәүге адымнарыңны искә төшер әле? - Мин кечкенәдән сәхнәдә инде.
 Тәүге адымнар Ишембай районында узган төрле музыкаль чараларда чыгыш ясаудан
 башланды. Җырлый идем, баянда һәм синтезаторда уйнадым. Ә зур сәхнәгә чыгуым
 2004 елда “Туган тел” конкурсында җиңгәч булды. Тәүге танылуымны татар телендә
 җырлаган “Кара күзләр” җыры китерде.  -
 Кечкенәдән сәхнәдә җырлап йөргәч, димәк җырчы булу балачак хыялы инде? - Барлык кечкенә малайлар кебек
 үк, бәләкәй чагымда мин дә әтигә охшарга тырыштым. Ул бөтен гомерен машина руле
 артында уздырды. Мин дә аның кебек шофер булырга хыялландым. Әниемнең тавышы бик матур, моңлы
 итеп җырлый. Ул миндә кечкенәдән халык җырларына, музыкага мәхәббәт уятты.
 Бүгенге иҗади халәтем белән мин әниемә бурычлы!  -
 Гаиләң белән таныштырып үт әле? - Хәләл җефетем – Олеся Уфа
 кызы. Һөнәре – җәмәгатьчелек белән элемтәләр буенча белгеч. Хәзерге вакытта ике
 яшь ярымлык кызыбыз Алсуны карый һәм миңа ярдәм итә. Уфада яшибез. Әтием – Ришат, гомере буе
 автомеханик булып эшләде, әнием – Наилә, Ишембай районы Янурус авылы
 хакимиятендә эшләде. Икесе дә лаеклы ялда, Аллага шөкер, туган авылымда матур
 итеп яшәп яталар. Бертуганнарым – апам Гүзәлия һәм абыем Азат үз гаиләләре
 белән туган авылда яшиләр. -
 Хәзер ниләр белән мәшгүльсең? - Укып чыккач, 5 ел мәктәптә
 эшләгән идем. Бүгенгә кадәр сәнгать дөньясында кайнап яшим. Стәрлетамактагы
 мәдәният йортында “Илһам” музыкаль студиясендә эшлим. Үземнең соло
 карьерасыннан тыш, Стәрлетамак һәм Ишембайда уздырылган төрле мәдәни чараларда
 катнашып киләм. Шулай ук, Уфадагы “Моң” студиясе концерт проектларында
 катнашам.  -
 Яратып тыңлаган җырчың кем? - Айдар Гәлимов. Мин аның
 җырларын тыңлап үстем. Айдар абыйның талантына сокланам, иҗатын һәм эш сөючән
 булуын хөрмәт итәм.  -
 Алга таба нинди планнарың бар?  - Эшләргә, эшләргә һәм тагын бер
 кат эшләргә: сольный концертлар белән гастрольләрне дәвам иттерергә, иҗади
 яктан үсергә, камилләшергә һәм, әлбәттә инде, тамашачыларны яңа җырлар белән
 сөендереп торырга кирәк!  -
 Әңгәмә өчен рәхмәт, Илшат! Татарстанда да үз тамашачыңны табырсың дип ышанып,
 зурдан-зур уңышлар теләп калабыз сиңа!     1  2 
	Кадрия ХӘСӘНОВА	
Барс-Медиа

	№   |  	


